**เทอร์บูทาลีน**

**ความแรง <> มิลลิกรัม**

**ชนิดเม็ด**

**ชื่อการค้า <tradename>**

**(<ชื่อการค้า>)**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า เทอร์-บู-ทา-ลีน-ซัล-เฟต (terbutaline sulfate)

**1.2 ยานี้ใช้เพื่ออะไร**

* ใช้เพื่อรักษาโรคทางเดินหายใจผิดปกติ เช่น หลอดลมหดเกร็งในผู้ป่วยโรคหอบหืด

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้

**2.2 ข้อควรระวังเมื่อใช้ยานี้
ให้ปรึกษาแพทย์หรือเภสัชกรในกรณีต่อไปนี้**

* กำลังตั้งท้อง วางแผนจะตั้งท้อง หรืออยู่ระหว่างให้นมลูก
* เป็นโรคเบาหวาน
* เป็นหรือมีประวัติเป็นโรคหัวใจ หัวใจเต้นผิดจังหวะ เจ็บเค้นหน้าอก
* มีภาวะต่อมไทรอยด์ทำงานเกิน ไทรอยด์เป็นพิษ
* กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้ เช่น ยาลดความดันโลหิต

**“แต่หากท่านไม่แน่ใจว่ามีภาวะหรือใช้ยาเหล่านี้อยู่ โปรดปรึกษาแพทย์หรือเภสัชกร”**

**3. วิธีใช้ยา**

**3.1 ขนาดและวิธีใช้**

* ควรกินยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการกินยานี้ขึ้นกับชนิดและความรุนแรงของโรค
* กินยานี้ก่อนหรือหลังอาหารก็ได้

**3.2 หากลืมกินยาควรทำอย่างไร**

* กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรง ให้นำส่งโรงพยาบาลทันที

**4. ข้อควรปฏิบัติระหว่างใช้ยานี้**

* ไม่นำยานี้ให้ผู้อื่นกิน แม้ว่าจะเป็นโรคหรือมีอาการเดียวกัน เพื่อความปลอดภัยในการใช้ยา
* ห้ามหยุดยาเอง และให้กินยานี้อย่างต่อเนื่องตามคำแนะนำของแพทย์ หรือเภสัชกร
* พบแพทย์ตามนัดอย่างสม่ำเสมอ เพื่อติดตามผลการรักษาหรืออันตรายจากยา
* แจ้งแพทย์หรือเภสัชกร หากใช้ยานี้แล้วอาการไม่ดีขึ้นหรือแย่ลง หอบกำเริบตอนกลางคืน ไม่สามารถคุมอาการหอบได้

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษบวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังลอก หรือมีจ้ำตามผิวหนัง
* หัวใจเต้นผิดจังหวะ เจ็บเค้นหน้าอกรุนแรง

**“ให้หยุดยา แล้วไปพบแพทย์ทันที”**

* 1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์**
* กังวลใจ กระวนกระวาย
* อาการสั่น มือสั่น แขนสั่น หรือขาสั่น
* ปวดหัว เวียนหัว
* ใจสั่น หัวใจเต้นเร็ว
* กล้ามเนื้อหดเกร็ง ตะคริว
* คลื่นไส้ อาเจียน ปากแห้ง

**“ไม่จำเป็นต้องหยุดยา**

**แต่ถ้ามีอาการรุนแรงให้ไปพบแพทย์”**

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ เทอร์บูทาลีนซัลเฟต
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code
ที่เชื่อมมายังเว็บไซต์ของ อย.
<ปรับตามทะเบียนยา>